CELEX: 32015D0522
Language: sl
Date: 2015-03-25 00:00:00
Title: Izvedbeni sklep Komisije (EU) 2015/522 z dne 25. marca 2015 o nekaterih zaščitnih ukrepih v zvezi z visokopatogeno aviarno influenco podtipa H5N8 na Madžarskem (notificirano pod dokumentarno številko C(2015) 1711)

27.3.2015   
            
            
               SL
            
            
               Uradni list Evropske unije
            
            
               L 82/111
            
         IZVEDBENI SKLEP KOMISIJE (EU) 2015/522
   z dne 25. marca 2015
   o nekaterih zaščitnih ukrepih v zvezi z visokopatogeno aviarno influenco podtipa H5N8 na Madžarskem
   
      
         (notificirano pod dokumentarno številko C(2015) 1711)
      
   
   (Besedilo v madžarskem jeziku je edino verodostojno)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(4) Direktive,
   ob upoštevanju naslednjega:
   
               (1)
            
            
               Aviarna influenca je kužna virusna bolezen pri pticah, vključno s perutnino. Okužba domače perutnine z virusi aviarne influence povzroča dve glavni obliki navedene bolezni, ki se ločita po virulenci. Nizkopatogena oblika na splošno povzroča samo blage simptome, medtem ko visokopatogena oblika povzroča visoko umrljivost pri večini vrst perutnine. Navedena bolezen lahko resno vpliva na donosnost reje perutnine.
            
         
               (2)
            
            
               Aviarna influenca prizadene predvsem ptice, vendar se lahko z njo v nekaterih okoliščinah okužijo tudi ljudje, čeprav je tveganje na splošno zelo nizko.
            
         
               (3)
            
            
               Ob izbruhu aviarne influence obstaja tveganje, da se povzročitelj bolezni razširi na druga gospodarstva, kjer gojijo perutnino ali druge ptice v ujetništvu. Posledično se lahko s trgovino z živimi pticami ali njihovimi proizvodi razširi tudi iz ene države članice v drugo državo članico ali v tretje države.
            
         
               (4)
            
            
               Direktiva Sveta 2005/94/ES (3) določa nekatere preventivne ukrepe v zvezi z nadzorom in zgodnjim odkrivanjem aviarne influence ter minimalne ukrepe za njeno obvladovanje, ki se morajo izvajati v primeru izbruha navedene bolezni pri perutnini ali drugih pticah v ujetništvu. Navedena direktiva določa vzpostavitev okuženih in ogroženih območij v primeru izbruha visokopatogene aviarne influence.
            
         
               (5)
            
            
               Potem ko je Madžarska 24. februarja 2015 Komisijo obvestila o izbruhu visokopatogene aviarne influence podtipa H5N8 na gospodarstvu s pitovnimi racami v okraju Békés na Madžarskem, je Komisija sprejela Izvedbeni sklep Komisije (EU) 2015/338 (4).
            
         
               (6)
            
            
               Izvedbeni sklep (EU) 2015/338 določa, da morajo okužena in ogrožena območja, ki jih je vzpostavila Madžarska, v skladu z Direktivo 2005/94/ES obsegati vsaj območja, navedena kot okužena in ogrožena območja v Prilogi k navedenemu izvedbenemu sklepu. Izvedbeni sklep (EU) 2015/338 se uporablja do 26. marca 2015.
            
         
               (7)
            
            
               Začasni zaščitni ukrepi, ki so bili uvedeni po izbruhu na Madžarskem, so bili pregledani v okviru Stalnega odbora za rastline, živali, hrano in krmo, območja, za katere veljajo omejitve, pa je zdaj mogoče natančneje opisati.
            
         
               (8)
            
            
               Za preprečitev kakršnih koli nepotrebnih motenj za trgovino v Uniji in v izogib tveganju, da tretje države sprejmejo neupravičene omejitve trgovanja, je treba na ravni Unije v sodelovanju z Madžarsko opredeliti okužena in ogrožena območja v navedeni državi članici in določiti trajanje navedene regionalizacije.
            
         
               (9)
            
            
               Zaradi jasnosti bi bilo treba Izvedbeni sklep (EU) 2015/338 razveljaviti.
            
         
               (10)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Madžarska zagotovi, da okužena in ogrožena območja, vzpostavljena v skladu s členom 16(1) Direktive 2005/94/ES, obsegajo vsaj okužena in ogrožena območja iz delov A in B Priloge k temu sklepu.
   Člen 2
   Izvedbeni sklep (EU) 2015/338 se razveljavi.
   Člen 3
   Ta sklep je naslovljen na Madžarsko.
   
      V Bruslju, 25. marca 2015
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  Direktiva Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (UL L 10, 14.1.2006, str. 16).
   
      (4)  Izvedbeni sklep Komisije (EU) 2015/338 z dne 27. februarja 2015 o nekaterih začasnih zaščitnih ukrepih v zvezi z visokopatogeno aviarno influenco podtipa H5N8 na Madžarskem (UL L 58, 3.3.2015, str. 83).
   
      PRILOGA
      DEL A
      Okuženo območje, kot je navedeno v členu 1:
      
                  ISO oznaka države
               
               
                  Država članica
               
               
                  Oznaka
                  (če je na voljo)
               
               
                  Ime
               
               
                  Datum izteka veljavnosti v skladu s členom 29 Direktive 2005/94/ES
               
            
                  HU
               
               
                  Madžarska
               
               
                  Poštna številka
               
               
                  Območje zajema:
               
               
                  27.3.2015
               
            
                   
               
               
                   
               
               
                  5525
               
               
                  Tisti del mesta Füzesgyarmat in njegove okolice (v okraju Békés), ki leži znotraj kroga s polmerom 3 kilometre s središčem na točki zemljepisne širine 47.1256 in zemljepisne dolžine 21.1875.
                  Poleg tega del mesta Füzesgyarmat zahodno od ulic Kossuth in Árpád ter severno od ulice Mátyás.
               
               
                   
               
            DEL B
      Ogroženo območje, kot je navedeno v členu 1:
      
                  ISO oznaka države
               
               
                  Država članica
               
               
                  Oznaka
                  (če je na voljo)
               
               
                  Ime
               
               
                  Datum izteka veljavnosti v skladu s členom 31 Direktive 2005/94/ES
               
            
                  HU
               
               
                  Madžarska
               
               
                  Poštna številka
               
               
                  Območje zajema:
               
               
                  5.4.2015
               
            
                   
               
               
                   
               
               
                  4172
                  5520
                  5525
                  5526
               
               
                  Del okrajev Békés in Hajdú-Bihar znotraj kroga s polmerom 10 kilometrov s središčem na točki zemljepisne širine 47.1256 in zemljepisne dolžine 21.1875, ki vsebuje celotno ozemlje naselbin Füzesgyarmat and Töviskes ter:
                  
                              —
                           
                           
                              del mesta Szeghalom severno od ulic Arany János in Kinizsi,
                           
                        
                              —
                           
                           
                              celotno območje občine Kertészsziget,
                           
                        
                              —
                           
                           
                              del občine Biharnagybajom južno od ulic Kossuth in Rákóczi.